Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 34

3. évfolyam Belépõ tevékenységek Forma, szín- és tónusárnyalatok megfigyelése, kompozíció, ritmus tudatosabb megválasztása. Események illusztrációja, történetek kifejezése képsorozatokban. Mûalkotás vizsgálata adott szempont szerint. Mûfajok (festészet, szobrászat) és mûtípusok (pl. tájkép, életkép) ismerete, mûélmény megfogalmazása. Nézetek alkalmazása a térábrázolásban. Tárgyábrázolás megfigyelés alapján. Mozgásábrázolás, változás fázisainak rögzítése. Ábra és üzenet kapcsolatának vizsgálata. Térkép, alaprajz megértése. Önálló tárgykészítés adott rendeltetésnek megfelelõen. Mai és régi tárgyak formájának, funkciójának összevetése. A lakóhely egy jelentõs emlékének, közgyûjteményének megismerése. Könyvtárhasználat. TÉMAKÖRÖK, TARTALMAK, TEVÉKENYSÉGEK Kifejezés, képzõmûvészet Nyelv Az ábrázolási szándék, a vizuális nyelvi elemek és az elrendezés viszonya. Vonal-, folt-, forma- és színritmusok. A képmezõ. Komponálás különbözõ formákban (pl. álló, fekvõ téglalapon). Az elbeszélõ ábrázolás, a lényeges mozzanat kiemelésének eszközei. Alkotás Egyéni és közös élmények (pl. szépirodalmi) feldolgozása, színben, rajzban, plasztikában. Térviszonyokat és mozgást kifejezõ ábrázolások a téma feldolgozásában. Események, történetek ábrázolása egy képben és képsorozatokban (pl. útinapló). Befogadás Mûalkotás olvasása, összehasonlítása szempontok szerint; a mûélmény megfogalmazása. Képzõmûvészeti mûfajok (pl. festészet) és mûtípusok (pl. tájkép) jellemzõinek elemzése. Néhány tanult mûalkotás, valamint szerzõjének és a mû címének ismerete. Könyvtárhasználat, elérhetõ helytörténeti vagy közgyûjtemény felkeresése. Vizuális kommunikáció Nyelv A jellemzõ nézet és a forma jelölése, a körülhatároló vonal. A folt a felület betöltésének eszköze. A folt, mint a forma jele (pl. árnykép). Alkotás Egyszerû természeti vagy mesterséges tárgy ábrázolása látvány szerint, valamint elõl- és oldalnézetbõl. Elképzelt tér ábrázolása felülnézetbõl (pl. várkastély), esetleg makettjének közös elkészítése. Konkrét útvonal megrajzolása emlékezetbõl. Változások, folyamatok, jellegzetes állapotok, helyzetek ábrázolása képsorokkal. Egyszerû összefüggések ábrázolása magyarázó rajzzal. Befogadás A közvetlen természeti és mesterséges környezet szemlélése, jellegének elmondása. Tárgyak vizuális jellemzõinek megállapítása (sík jellegû és tömbszerû forma). Tárgy jellemzõ nézete, a látvány és az ábra megfeleltetése. Egyszerû alaprajzok és térképek olvasása, értelmezése, összevetésük a valós terekkel. Történés sorrendjének értelmezése fázisrajzok alapján (pl. képregény). Képi információk értelmezése: egyszerûség, érthetõség, a jel és a jelentés viszonya. Tárgy- és környezetkultúra Nyelv A használati tárgyak megjelenése, jelentése, ennek kifejezõ eszközei (alak, szín, anyag). Alkotás Funkciónak megfelelõ egyszerû tárgy készítése (pl. játékok, bábok, edények, taneszközök). Csomagolás készítése minta után és egyéni elképzelés alapján (papírból, textilbõl). Az egyszerû tárgyalkotó folyamat végig vitele: ötlet (gondolati terv), elkészítés, kipróbálás. Környezetalakító tevékenység (pl. díszletkészítés). Befogadás A rendeltetés (tartalom) és a forma összefüggéseinek megfigyelése, elemzése, a jelen és a múlt néhány tárgya és a lakóhely jellegzetes építményei kapcsán. A tárgyalkotás, a konstruálás lépései, a funkcionális és anyagszerû formaképzés. Építmények összehasonlítása megadott szempontok (pl. rendeltetés) alapján. Az alaprajz fogalmának megismerése, értelmezése. Technikák Rajzolás rosttollal, krétával, ceruzával. Viaszkarc. Festés temperával, vízfestékkel, krétával, vegyes technikával. A mintázás újabb technológiai változatai: építés lapokból szabásminták alapján, díszítés nyomhagyással. Különféle tárgy és anyagnyomatok, kollázs-technikák. Papírtárgyak, papírmunkák (kivágások, papírmetszet, mozaik, montázs). Konstruálás modellezõ anyagokból (textil, papír, agyag, talált tárgyak). Mûalkotás-technikák: akvarell, olajfestmény, kõ-, agyag-, bronzszobor. Megismertetésre, elemzésre ajánlott mûalkotások A mû kiválasztását témában és technikában egyaránt a tananyag feldolgozáshoz igazítsuk. Hollókõi ház, Füstös konyha, Matyó tisztaszoba, Mai lakóház külsõ és belsõ képe, Árva vára, Pollack Mihály: Nemzeti Múzeum, Schaár Erzsébet: Kirakat, Constantin Meunier: Teherhordó munkás, Ferenczy Béni: Játszó fiúk, Albrecht Dürer: Nyúl, Önarckép – ezüstvesszõ rajz, Hónapok – Berry herceg hóráskönyvébõl. Eugéne Delacroix: Villámtól megriadt ló, Paul Cézanne: Csendélet, Ferenczy Károly: Festõnõ, Fényes Adolf: Testvérek, Vaszilij Kandinszkij: Festmény három folttal, Bálint Endre: Vándorlegény útrakél Kentaur alakú aquamanile, Ember alakú butella. A továbbhaladás feltételei A tanuló továbbhaladását a vizuális képességek elért színvonala nem akadályozhatja meg. A harmadikos tanuló képes a jellegzetes formákat ábrázolni, színeket visszaadni, magyarázó rajzot készíteni, rendeltetésszerû tárgyat konstruálni. Meg tudja fogalmazni mûélményét, meg tud nevezni 5-6 mûvet és mûvészt, ismeri lakóhelyének néhány nevezetes épületét, szobrát.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes